**Pilisborosjenő Község Önkormányzat Képviselő-testületének**

**18/2015. (XII.23.) önkormányzati rendelete**

**a nem közművel összegyűjtött háztartási szennyvíz begyűjtéséről**

Pilisborosjenő Község Önkormányzat Képviselő-testülete az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 42. § 1. pontjában, a vízgazdálkodásról szóló 1995. évi LVII. törvény 44/C. § (1) bekezdésben meghatározott feladatkörében eljárva, a vízgazdálkodásról szóló 1995. évi LVII. törvény 44/C. § (2) bekezdésben kapott felhatalmazás alapján, a következőket rendeli el:

**1.** **Általános rendelkezések**

**1. §** (1) Pilisborosjenő Község Önkormányzata e rendeletben foglaltak szerint a közüzemi csatornahálózatba vagy a vízgazdálkodási hatósági jogkör gyakorlásáról szóló kormányrendeletben meghatározott módon engedélyezett egyedi szennyvízkezelés után befogadóba nem vezetett háztartási szennyvíz begyűjtésére közszolgáltatást szervez a településen.

(2) A közszolgáltató megnevezése: Design By S.R. Kft. (a továbbiakban: közszolgáltató), székhelye: 2014 Csobánka, Kossuth Lajos u. 6/b., aki az (1) bekezdésben meghatározott közszolgáltatást folyamatosan biztosítja a település teljes közigazgatási területén. A háztartási szennyvíz ártalmatlanítás céljából történő átadás helye: DAKÖV Dabasi Üzemigazgatóság, Solymári Üzemmérnökség szennyvíztelepe.

(3) A település területén az ingatlantulajdonos az ingatlanán keletkező a közüzemi csatornahálózatba vagy a vízgazdálkodási hatósági jogkör gyakorlásáról szóló kormányrendeletben meghatározott módon engedélyezett egyedi szennyvízkezelés után befogadóba nem vezetett háztartási szennyvíz közszolgáltatónak történő átadásáról az e rendeletben meghatározott módon köteles gondoskodni.

**2. Az ingatlantulajdonos kötelezettségei**

**2. §** Az ingatlantulajdonos köteles az ingatlanán keletkező az 1.§ (3) bekezdésben meghatározott módon keletkező háztartási szennyvizet az 1. § (2) bekezdés szerinti közszolgáltatónak az 5. § (2) bekezdésben megadott szállítási napon átadni, illetve a közszolgáltatási díjat kiegyenlíteni.

**3. A közszolgáltatás ellátásának rendje,**

**a közszolgáltatás kötelező igénybevétele**

**3. §** (1) A közszolgáltatás körében az ingatlantulajdonos és a közszolgáltató közötti jogviszonyt az a tény hozza létre, hogy a közszolgáltató az ingatlantulajdonos számára a közszolgáltatás teljesítésére rendelkezésre áll.

 (2) A közszolgáltatás teljesítésének feltételeiről a közszolgáltató az ingatlantulajdonost írásban köteles értesíteni vagy felhívás közzététele útján tájékoztatni.

**4. A közszolgáltatás teljesítésére vonatkozó szerződés**

**egyes tartalmi elemei**

**4. §** (1) A közszolgáltatás igénybevételének módját és feltételeit a közszolgáltató és az ingatlantulajdonos között létrejövő szerződés határozza meg.

(2) A szerződésben meg kell jelölni:

a) a közszolgáltatót és az ingatlantulajdonos nevét, lakcímét, születési helyét, idejét, anyja nevét amennyiben az ingatlant a tulajdonoson kívül más személy használja, a használó nevét, lakcímét és a használat időtartamát,

b) a szolgáltatással érintett ingatlan címét,

c) a közszolgáltatás igénybevételének kezdő napját,

d) a teljesítés helyét,

e) az ürítési gyakoriságot és az ürítés idejét napok szerint,

f) a közszolgáltatási díjról és alkalmazásának feltételeit,

g) a közszolgáltatási díj megfizetésének módját, határidejét,

h) a szerződésmódosításának, felmondásának feltételeit, és

i) az irányadó jogszabályok meghatározását.

**5. A közszolgáltató jogai és kötelezettségei**

**5. §** (1) A közszolgáltató az ingatlantulajdonossal kötött, a közszolgáltatás teljesítésére vonatkozó szerződésben foglalt háztartási szennyvízmennyiséget köteles csak elszállítani.

(2) A település területén a háztartási szennyvíz elszállítása nincs naptári naphoz kötve, azonban a környező ingatlantulajdonosok minél kisebb zavarásával kell ellátni a szolgáltatást.

**6. A háztartási szennyvíz begyűjtésének rendje**

**6. §** (1) A háztartási szennyvíz elszállításának megrendeléseszemélyesen, vagy telefonon a közszolgáltató ügyfélszolgálatán rendelhető meg. A megrendeléseket aközszolgáltató azok sorrendjében, a soron következő szállítási napon köteles teljesíteni.

(2) A közszolgáltató a megrendelésekről szállítólevelet állít ki, melyet a munka elvégzését követően megrendelővel igazoltat.

(3) A számlázást aközszolgáltató havonta – a vízfelhasználást követően – végzi, a havi ingatlantulajdonos által leigazolt szállítólevelek alapján.

(4) Az ingatlantulajdonos a közszolgáltatást a havonta felhasznált háztartási vízmennyiség mértékéig jogosult igénybe venni.

(5) A szállítólevélen fel kell tüntetni:

a)      megrendelő nevét, lakcímét,

b)      az elszállított háztartási szennyvíz mennyiségét,

c)      a szállítás dátumát,

d)      a szállítást végző gépjármű rendszámát,

e)      a gépjármű vezetőjének aláírását, és

f)       a megrendelő aláírását.

**7. A közszolgáltatás díja**

**7. §** (1) A közszolgáltatási díj megfizetésére az ingatlantulajdonos köteles, aki a díjat közvetlenül a közszolgáltató felé, legkésőbb a számla kiállítási dátumától számított tizenöt napon belül köteles megfizetni. Közszolgáltató a közszolgáltatási díjról, tárgyhót követő hónap 05. napjáig állítja ki a számlát, a tárgyhóban elszállított, szállítóleveleken szereplő, ingatlantulajdonos, vagy hozzátartozója, megbízottja által leigazolt mennyiségek alapján. A megfizetés a közszolgáltató bankszámlájára történő utalással, vagy postai csekken történik.

(2) A közszolgáltatási díj mértéke:

magánszemélyek részére: 2.200 Ft/m3

gazdálkodó szervezetek részére: 2.400 Ft/m3.

(3) A közszolgáltatási alapdíj összege nettó 200 Ft/hónap/ingatlan.

**8. Adatkezelés**

**8. §** A közszolgáltató írásbeli kérése alapján az önkormányzat – a kéréstől számított 30 napon belül - átadja az ingatlantulajdonos

a) családi és utónevét,

b) születési családi és utónevét,

c) születési helyét,

d) születési idejét, és

e) anyja születési családi és utónevét.

**9. Üdülőingatlanok**

**9. §** (1) Az üdülőingatlanok tulajdonosaira az e rendelet 1-8. §-iban foglalt szabályokat kell alkalmazni, a (2) bekezdésben foglalt eltéréssel.

(2) A közszolgáltatónál köteles bejelenteni, hogy az év melyik hónapjában tartózkodik az ingatlanán. Ezen időszak alatt köteles a közszolgáltatást igénybe venni.

(3) E rendelet alkalmazásában üdülőingatlan az ingatlan-nyilvántartásban üdülőként (üdülőépület, hétvégi ház, apartman, nyaraló, csónakház) feltüntetett vagy ilyenként feltüntetésre váró épület.

**10. Időlegesen használt és a nem használt ingatlanokra vonatkozó szabályok**

**10. §** (1) Az ingatlantulajdonos kérheti írásban a közszolgáltatótól a kötelező közszolgáltatás szüneteltetését a beépítetlen használaton kívüli, illetve használt lakott ingatlan esetében (a továbbiakban: üres ingatlan), ha ingatlanától megszakítás nélkül legalább 30 napig távol van, és a távollétet megelőzően legalább 15 nappal korábban írásban a közszolgáltatónak bejelentette.

(2) Az üres ingatlanok tulajdonosaira az e rendelet 1-8. §-aiban foglalt szabályokat kell alkalmazni, az (1) bekezdésben foglaltak kivételével.

**11. Záró rendelkezések**

**11. §** (1) Ez a rendelet 2016. január 1. napján lép hatályba.

(2) A rendelet kihirdetéséről a jegyző a helyben szokásos módon gondoskodik.

 Küller János Hegedűsné dr. Hovánszki Tímea

 polgármester jegyző